เทขายหุ้นแห่ถือทองทำบาทร่วง
แบงก์ชาติชี้บาทอ่อนค่าจากเงินต่างชาติไหลออกแรง นักลงทุนแห่ถือทองคำแทนหุ้น
26 ก.ย. 2554

แบงก์ชาติชี้บาทอ่อนค่าจากเงินต่างชาติไหลออกแรง นักลงทุนแห่ถือทองคำแทนหุ้น 
นางอัจนา ไวความดี รองผู้ว่าการด้านเสถียรภาพการเงิน ธนาคารแห่งประเทศไทย(ธปท.) กล่าวยอมรับว่า การอ่อนค่าลงค่อนข้างรุนแรงของเงินบาทในช่วงนี้ เป็นผลจากปัจจัยของนักลงทุนต่างชาติ แห่เทขายหุ้น และพันธบัตร เพื่อนำเงินกลับไปประเทศของตัวเอง และอีกส่วนหนึ่ง มาจากแรงซื้อทองจำนวนมากของนักลงทุนในประเทศ 
"ตอนนี้ ตลาดหุ้นค่อนข้างผันผวน มีการขายออกค่อนข้างมาก ตามที่เราก็ทราบดี แถมมีการขายในตลาดบอน์ด้วย แถมทองคำบ้านเรายังมีแรงเข้าซื้อดอลลาร์ค่อนข้างมาก เพื่อนำไปลงทุนในทองคำทำให้บาทอ่อนค่าลงเร็ว แต่ภาวะนี้ยังไม่น่ากังวลมาก แบงก์ชาติพร้อมจะดูแล ถ้าค่าเงินมันผันผวนหนัก"นางอัจนา 
ด้านนักค้าเงินธนาคารกรุงเทพ กล่าวว่า การเคลื่อนไหวของเงินบาทขณะนี้ อยู่ที่ระดับ 31.05-31.15 บาท/เหรียญสหรัฐ อ่อนค่าลงต่อเนื่องจากช่วงเช้าที่เปิดตลาด 30.95-31.00 บ./เหรียญสหรัฐ คาดแน้วโน้มยังอ่อนค่าต่อตามภาวะตลาดหุ้น